[{"text_idx": "#000000", "text": "16 aug. LEADER suveseminar seekord meie oma koduo\u0303uel"}, {"text_idx": "#000001", "text": "LEADER suveseminar \u201eRABAV RAPLAMAA\u201d \u2013 loodusega po\u0303imunud puhkemajandus on heaolu vo\u0303ti!\u201c toimus 7.-8.augustil ning seekord Raplamaa Partnerluskogu tegevuspiirkonnas ja Toosikannu Puhkekeskuses."}, {"text_idx": "#000002", "text": "Korraldajaks Raplamaa Partnerluskogu ja Maainfokeskus. Suveseminarist vo\u0303tsid osa pea ko\u0303ikide LEADER-tegevusru\u0308hmade esindajad u\u0308le Eesti. Osalejaid tuli kokku ligemale sada. Esimese pa\u0308eva sisustasid kohaletulnutele o\u0303ppereisid Raplamaal ning peale lo\u0303unat sauna-aastaga seotud tegevused."}, {"text_idx": "#000003", "text": "I Ma\u0308rjamaa-Rapla \u201eKultuuri- ja sporditraditsioonid on elujo\u0303ulised\u201c"}, {"text_idx": "#000007", "text": "III Juuru-Kohila \u201eKelle suu matsub, selle jalg tatsub\u201c"}, {"text_idx": "#000009", "text": "IV Rapla-Kehtna \u201eKu\u0308la ja linn \u2013 kui erinevad on?\u201c"}, {"text_idx": "#000011", "text": "Suur-suur ta\u0308nu ja su\u0308gav kummardus ko\u0303igile, kes ku\u0308lalisi vastu vo\u0303tsid ja oma tegemistest pajatasid! Aita\u0308h Minna Sahver ja Tohi Distillery toetuse eest!"}, {"text_idx": "#000012", "text": "Toosikannus ootas ko\u0303iki o\u0303htujuht Mikk Merekivi. Allkirjad, nagu kord ja kohus, antud, algas saunaastale pu\u0308hendatud saunaviha koolitus ja saunamaraton. Mo\u0303lemad ettevo\u0303tmised andsid osalejatele uusi teadmisi ja arendasid osavust."}, {"text_idx": "#000015", "text": "O\u0303htu edenedes said leader-inimesed omavahel mo\u0303nusasti vestelda, vo\u0303rgustuda, vo\u0303tta osa seltskondlikest ma\u0308ngudest ning elada kaasa ku\u0308lalisesinejatele Itaaliast."}, {"text_idx": "#000016", "text": "Teise suveseminari pa\u0308eva juhatas sisse Raplamaa Partnerluskogu juhatuse esimees Elari Hiis \u2013 \u201cRabavad ideed Raplamaal \u2013 mis on heaolu vo\u0303ti?\u201d. Ohje ka\u0308est andmata modereeris ta ettekannete tegijaid, kes u\u0308hel vo\u0303i teisel moel Raplamaad ja tegevuspiirkonda tutvustasid."}, {"text_idx": "#000018", "text": "Teoks sai kohtumine regionaalminister Madis Kallasega, kelle eluterve arusaam maaelust oli kosutav kuulamine. Seminari lo\u0303petas Puhka Eestis/VisitEstonia portaalist, tegevustest ja koosto\u0308o\u0308vo\u0303imalustest u\u0308levaatega Piret Koodi (kliendisuhete juht turismiturunduse valdkond turismiosakond EASi ja KredExi u\u0308hendasutus)."}, {"text_idx": "#000019", "text": "Kokkuvo\u0303tvalt vo\u0303ib to\u0303deda, et sellised Leader suveseminarid on va\u0308ga olulised. Kohtumine \u201eoma inimestega\u201c ja \u201emeie tunne\u201c \u2013 seda on vo\u0303imatu u\u0308le ta\u0308htsustada! Samuti vastuvo\u0303tva piirkonna projektina\u0308ited, o\u0303nnestumised ning kogemused avardavad meie maailma."}, {"text_idx": "#000020", "text": "Fotod leiab meie kodulehe galeriist"}]